ต่อต้านการเหยียดสีผิว กูเกิล เฟซบุ๊ก ทวิตเตอร์ ร่วมบริจาคเงินย้ำจุดยืน
กูเกิลแอมะซอน เฟซบุ๊ก ทวิตเตอร์ และบริษัทเทคโนโลยีอีกหลายแห่ง แสดงจุดยืนเรื่องความเท่าเทียมทางเชื้อชาติ พร้อมบริจาคเงินช่วยองค์กรการกุศลต่อต้านการเหยียดสีผิวจากเรื่องที่ไม่น่าเกิดขึ้น จนกลายเป็นเหตุการณ์รุนแรง กรณี จอร์จ ฟลอยด์ ชาวอเมริกันผิวสี วัย 46 ปีถูกตำรวจผิวขาว ใช้เข่ากดคอจนเสียชีวิตระหว่างการจับกุมในเมืองมินนีแอโพลิส รัฐมินเนโซตา เมื่อ 25 พ.ค. กลายเป็นวิกฤติความขัดแย้งทางสังคมที่รุนแรงขึ้น โดยมีการประท้วงเรียกร้องความยุติธรรมให้ จอร์จ ฟลอยด์ตลอดสัปดาห์ที่ผ่านมา เจ้าของธุรกิจไอที เทคโนโลยี ได้ประกาศบริจาคเงินช่วยเหลือองค์กรการกุศลเกี่ยวกับความเท่าเทียมสังคม และความยุติธรรมทางเชื้อชาติ นอกเหนือจากคำประกาศที่เน้นจุดยืนเรื่องการให้ความสำคัญกับเรื่องความเท่าเทียมกันในสังคมตัวอย่างของบริษัทเทคโนโลยี ที่ประกาศเรื่องการบริจาคเงิน เช่น ซีอีโอ กูเกิล ซันดาร์ พิชัย เขียนในจดหมายเปิดผนึกว่า จะบริจาค 12 ล้านดอลลาร์ หรือประมาณ 372 ล้านบาท และ ยูทูบของกูเกิลยังมอบให้อีก 1 ล้านดอลลาร์ หรือประมาณ 31 ล้านบาท นอกเหนือจากแสดงสัญลักษณ์ไว้อาลัยบนหน้าเว็บไซต์กูเกิลมาร์ค ซักเคอร์เบิร์ก ซีอีโอเฟซบุ๊ก ประกาศบริจาค 10 ล้านดอลลาร์ หรือประมาณ 310 ล้านบาท แม้ก่อนหน้านี้ ไม่ยอมลบโพสต์ของประธานาธิบดีสหรัฐฯ ที่โพสต์เกี่ยวกับความรุนแรง โดยให้เหตุผลเรื่องสิทธิเสรีภาพในการแสดงออกสำหรับทวิตเตอร์ นอกจากปฏิบัติการกรอง และสกัดข้อความที่ยกย่องความรุนแรง ของประธานาธิบดี โดนัลด์ ทรัมป์ แล้ว แจ๊ค ดอร์ซีย์ ซีอีโอ ยังบริจาคเงิน 3 ล้านดอลลาร์ หรือประมาณ 93 ล้านบาท ให้โครงการเพื่อชีวิตที่ดีกว่าของคนกลุ่มด้อยโอกาสทางสังคม อย่างเช่นคนผิวสีขณะที่ แอมะซอน เครือข่ายอี-คอมเมิร์ซรายใหญ่ของโลก บริจาค 10 ล้านดอลลาร์ หรือประมาณ 310 ล้านบาท เท่ากับเวอร์ไรซอน เครือข่ายสื่อสารรายใหญ่ในสหรัฐอเมริกา ไมโครซอฟต์ บริจาค 250000 ดอลลาร์ ประมาณ 7.75 ล้านบาท อูเบอร์ และเน็ตฟลิกซ์ รายละ 1 ล้านดอลลาร์ หรือ 31 ล้านบาท ขณะที่ แอปเปิล ก็ประกาศบริจาคเงิน แต่ไม่ได้ระบุว่ามูลค่าเท่าไรถึงเวลานี้ ความเจ็บปวดเรื่องการปฏิบัติอย่างไม่เท่าเทียมกัน และการเหยียดสีผิวที่ฝังรากลึกมานาน นอกเหนือจากเรื่องเงิน และการแสดงออกผ่านถ้อยคำประกาศที่ย้ำจุดยืนเรื่องการให้คุณค่ากับความเท่าเทียมกันในสังคมแล้ว เรื่องที่สำคัญนับจากนี้ คือ การปฏิบัติต่อกัน ที่จะเป็นสิ่งที่บอกได้ว่า เราทุกคนเท่าเทียมกันแล้วหรือยัง
กูเกิล แอมะซอน เฟซบุ๊ก ทวิตเตอร์ และบริษัทเทคโนโลยีอีกหลายแห่ง แสดงจุดยืนเรื่องความเท่าเทียมทางเชื้อชาติ พร้อมบริจาคเงินช่วยองค์กรการกุศลต่อต้านการเหยียดสีผิว
จอร์จ ฟลอยด์,ทวิตเตอร์,กูเกิล,บริจาค,เฟซบุ๊ก,เหยียดผิว,แอมะซอน